Grote de Catuło

Łe grote de Catuło (en itałian: grotte di Catullo) le xe un sito archeołogico de Sirmion, locałità so el Lago de Garda in provincia de Bresa: se trata dei resti de un conpleso rexidensiałe e/o termałe roman de el I-II sècoło d.C. Storia La viła la xe stà doparà fin al III o IV sècoło. Inte el 1483 el sito el xe stà mensionà par ła prima volta co el nome de "grote de Catuło" dal cronista veronexe Marino Saniedo o Martin Sanudo, che el gera stà mandà a Sirmion dal Doge de Venesia. En sèguito, xe stà portà vanti ła teoria che ła viła fuse de proprietà del poeta Catuło (anca se la xe probabilmente de època sucesiva). El sito el xe stà riportà a ła luçe da scavi efetuà inte el XIX secoło. I primi scavi regołari i xe stà parò efetuà soło a partire dal 1937-1939, dopo che el sito el xe diventà de proprietà statałe. En sèguito a 'sti scavi, inte el 1956, xe stà publicà la prima guida so el sito. Descrision Le Grote de Catuło le se cata so un promontorio a ła fin de ła penìxoła de Sirmion. El conpleso, de forma retangołare. el se estende in un'area de 20.000 mq e el mixura 167x105 m. El sito el xe çircondà da un uliveto stòrego, che el conprende 1.500 piante. Punti de interese Criptopòrtego: lungo 158 m, el xe ornà da do fiłe de cołone Pisina: se trata i resti de łe terme Lungo coridoio, che el dava aceso a 15 stanse A l'interno de el sito se cata inoltre el Muxeo archeołogico de Sirmion, inaugurà inte el 1999. Note Altri projeti Wikimedia Commons el detien imàjini o altri file so Grote de Catuło el detien schemi gràfeghi so